Mestské zastupiteľstvo v Košiciach
U z n e s e n i e
zo XVI. rokovania Mestského zastupiteľstva v  Košiciach, zo dňa
26. - 27. júna 2008						        číslo: 481

Správa o činnosti hlavného kontrolóra Mesta Košice

Mestské zastupiteľstvo v Košiciach 
podľa § 6 ods. 2 písm. z) Štatútu mesta Košice

A. berie na vedomie

1.	Správu o činnosti hlavného kontrolóra Mesta Košice od XIV. rokovania MZ.

2.	Správu o výsledku kontroly hospodárenia, nakladania s majetkom a vybraných položiek nákladov a výnosov v Správe mestskej zelene v Košiciach za obdobie rokov 2006 a 2007.

3.	Správu o výsledku kontroly nakladania s majetkom a vybraných položiek príjmov a výdavkov v Stredisku služieb škole za obdobie rokov 2006 a 2007.

B. schvaľuje

Návrh plánu kontrolnej činnosti Útvaru hlavného kontrolóra mesta Košice 
na II. polrok  2008 s doplnením bodu č. 5 v znení:

Z podkladov súvisiacich s pridelením 107 obecných bytov z majetku mesta uvedených v správe hlavného kontrolóra z roku 2002 predložiť mestskému zastupiteľstvu:

a)  koľko z bytov bolo po pridelení odkúpených a následne predaných do 1. roka 
tretím osobám,

b)  závery vyšetrovania orgánov činných v trestnom konaní,

2

C. ukladá:

riaditeľovi Magistrátu mesta Košice 
v spolupráci s riaditeľom SMsZ v Košiciach, vysporiadať delimitáciu majetku a jeho postupné zverenie do správy SMsZ.

							T: 31. 12. 2009
							Z: RNDr. Milan Sabol, riaditeľ MMK
							    Ing. František Tampl, riaditeľ SMsZ

Ing. František Knapík
                  primátor mesta Košice
  Podpísal dňa: 5.7.2008

Za správnosť:  RNDr. Milan Sabol
                         Ing. Katarína Nováková
Zapisovateľka: Mária Lapšanská